Cluilergrøften

Cluilergrøften (latin: fossae Cluiliae) var en stor militær forsvarsgrøft i oldtidens Roma. Grøften skal etter sigende ha blitt oppkalt etter en konge av Alba Longa, Cluilius, som var i krig mot byen Roma i den myteomspunnede romerske kongetiden.Iddeng, s. 80

Ifølge Livius slo albanerne leir drøye åtte kilometer fra Roma by, og omringet leiren med en grøft; albanernes general Cluilius kom så til å gi navn til grøften – helt til grøften forsvant og med den navnet. I leiren skal etter sigende Cluilius ha dødd, og albanerne ha valgt Mettius Fufetius til diktator.Livius, Titus: Ab Urbe Condita, bok 1, kapittel 23 – (på nett) Livius nevner også at en volskerhær senere skal ha slått leir her og fra den ført angrep mot romersk territorium.Livius, Titus: Ab Urbe Condita, bok 2, kapittel 38 – (på nett)

Grøften markerer også det sted hvor den mytiske Gnaeus Marcius Coriolanus skal ha stanset med sin volskerhær, og ha blitt overtalt av sin mor og sin kone til å avbryte angrepet.

 Referanser 

 Litteratur 
Iddeng, Jon W.: Romerrikets historie - republikkens vekst og fall. Dreyers forlag, Oslo 2014. 

Kategori:Antikkens Roma